ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/16-07/01-

URBROJ:2178/15-05-16-1

Nova Gradiška,26. rujan 2016.

ZAPISNIK

sa 48. sjednice Školskog odbora održane 26. rujna 2016. god. s početkom u 15.17 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i istaknula da je na sjednici Školskog odbora prisutno šest članova Školskog odbora, i to: gosp. Tomislav Wirth, gđa. Ivana Gajski-Berić, gosp. Franjo Matijašević, gosp. Ivan Lozinjak, gđica Valentina Buljubašić te gđa. Ljiljana Ptačnik.

Sjednici nije nazočan zamjenik predsjednice Školskog odbora gosp. Dario Marenić.

Predsjednica je konstatirala da je na sjednici prisutan dovoljan broj članova za donošenje pravovaljanih odluka.

Potom je predložila usvajanje dnevnog reda koji se sastojao od sljedećih točaka:

DNEVNI RED:

1. Usvajanje zapisnika sa 47. sjednice Školskog odbora

2. Izvješće za školsku godinu 2015./16.

3. Donošenje Godišnjeg plana i programa rada za šk. god. 2016./17.

4. Donošenje Školskog kurikuluma za šk. god. 2016./17.

5. Razno:

Prije glasovanja o predloženom dnevnom redu ravnateljica je zamolila članove odbora za dopunu dnevnog reda i to točkom suglasnost za zapošljavanje do 60 dana.

**Članovi Školskog odbora prihvatili su zamolbu ravnateljice vezanu uz dopunu dnevnog reda te sa šest glasova za prihvatili izmijenjeni dnevni red 48. sjednice koji se sastojao od sljedećih točaka:**

**DNEVNI RED:**

1. Usvajanje zapisnika sa 47. sjednice Školskog odbora

2. Izvješće za školsku godinu 2015./16.

3. Donošenje Godišnjeg plana i programa rada za šk. god. 2016./17.

4. Donošenje Školskog kurikuluma za šk. god. 2016./17.

5. Suglasnost za zapošljavanje do 60 dana

6. Razno:

**1. Usvajanje zapisnika sa 47. sjednice Školskog odbora**

U prvoj točki dnevnog reda predsjednica Školskog odbora je istaknula da su članovi odbora uz poziv za sjednicu dobili i zapisnik sa 47. sjednice te zamolila članove da iznesu svoje primjedbe ili dopune ako iste imaju na sačinjeni zapisnik.

**Članovi Školskog odbora nisu imali primjedbi ni dopuna na predloženi zapisnik te je zapisnik sa 47. sjednice Školskog odbora usvojen sa šest glasova za.**

**2. Izvješće za školsku godinu 2015./16.**

Predsjednica Školskog odbora zamolila je ravnateljicu da članove odbora upozna sa sadržajem Izvješća o rezultatima rada u šk. god. 2015./16.

Vezano uz Izvješće o rezultatima rada u šk. god. 2015./16. ravnateljica je između ostalog iznijela sljedeće: podatke o prostoru škole, materijalnim uvjetima, broju zaposlenika, organizaciji rada ( broju učenika, učenicima putnicima, početku nastave, broju radnih dana), ostvarivanju plana i programa, usavršavanju nastavnika, realizaciji odgojno-obrazovnog plana, izostancima učenika, izrečenim pedagoškim mjerama, broju učenika koji su pristupili ispitima državne mature i završnom ispitu, kulturnoj i javnoj djelatnosti škole, natjecanjima na kojima su sudjelovali naši učenici,izvješću o realizaciji kurikuluma , radu stručnih tijela škole, školskom preventivnom programu, građanskom odgoju i realizaciji tema, mjerama za poboljšanje rada itd.

Nakon izlaganja ravnateljice, članovi Školskog odbora su zamoljeni da postave pitanja u vezi prezentiranog dokumenta.

**Budući da članovi Školskog odbora nisu imali dodatnih pitanja sa šest glasova za usvojili su Izvješće za šk. god. 2015./16.**

**3. Donošenje Godišnjeg plana i programa rada za šk.god. 2016./17.**

Vezano uz treću točku dnevnog reda ravnateljica je članove odbora upoznala sa sadržajem Godišnjeg plana i programa rada za šk. god. 2016./17. Između ostalog članovi odbora su upoznati s osobnom kartom škole (brojem upisanih učenika i brojem zaposlenika), materijalno tehničkim uvjetima, satnicom rada, obrazovnim područjima sa smjerovima, nastavnim planom i programom, kalendarom rada, planom dopune nastavnih sredstava i pomagala, dodatnoj, dopunskoj i izbornoj nastavi, izvannastavnim aktivnostima, natjecanjima, smotrama i izložbama, stručnim posjetima, terenskoj nastavi, ekskurzijama, obilježavanju značajnih datuma, stručnom usavršavanju nastavnika, programom rada razrednika, projektima škole i aktualnom Erasmusu, planom rada ravnatelja i stručnih službi, razvojnim očekivanjima itd.

Nakon izlaganja ravnateljice škole članovi odbora nisu imali primjedbi ni prijedloga na predstavljeni dokument već su izrekli sve pohvale na učinjeni dokument.

**Predsjednica Školskog odbora je predloženi dokument stavila na glasovanje te je po završetku glasovanja konstatirala da su članovi Školskog odbora sa šest glasova za donijeli Godišnji plan i program rada za šk. god. 2016./17.**

**4. Donošenje Školskog kurikuluma za šk. god. 2016./17.**

U sklopu četvrte točke dnevnog reda ravnateljica škole upoznala je članove odbora sa sadržajem Školskog kurikuluma za školsku godinu 2016./17.

Kako je istakla u nastavku, radi se o dokumentu po čemu se Škola razlikuje od drugih škola. Školski kurikulum, u sebi sadrži između ostalog podatke o školi, vizi škole, motivaciji i ciljevima, nastavnim planom i programom, satima izborne i dopunske nastave, izvannastavnim aktivnostima, natjecanjima, smotrama, izložbama i događajima, stručnim posjetima, terenskoj nastavi i ekskurzijama,projektima škole kako s Erasmusom tako i sa udrugama s području Nove Gradiške, aktivnostima vježbeničke tvrtke, kulturnoj i javnoj djelatnosti škole, stručnim vijećima, razvojnim očekivanjima i aktivnostima, praćenju i vrednovanju Šk. kurikuluma koji provodi tim za samovrednovanje itd.

Nakon izlaganja ravnateljice škole članovi odbora nisu imali primjedbi ni prijedloga na predstavljeni dokument.

**Predsjednica Školskog odbora je predloženi dokument stavila na glasovanje te je po završetku glasovanja konstatirala da su članovi Školskog odbora sa šest glasova za donijeli Školski kurikulum za šk. god. 2016./17.**

**5. Suglasnost za zapošljavanje do 60 dana**

Ravnateljica je upoznala članove odbora s još jednom potrebom upošljavanja do 60 dana. Naime, nastavnica matematike koja je primljena u radni odnos do 60 dana, a kao zamjena za zaposlenicu koje se nalazi na bolovanju, sporazumno je raskinula radni odnos zbog zasnivanja radnog odnosa u drugoj školi na neodređeno puno radno vrijeme. Slijedom toga ukazala se potreba za popunom radnog mjesta s novim nastavnikom matematike. Budući da smo uspjeli pronaći mag. matematike koji je pristao raditi na zamjeni, sklopili smo ugovor o radu do 15 dana. Radi se o kolegi Denisu Husadžiću koji priprema doktorat iz matematike. Budući da ugovor uskoro istječe ravnateljica je zamolila članove odbora za suglasnost za zasnivanje radnog odnosa za navedenog zaposlenika do 60 dana.

**Članovi Školskog odbora su sa šest glasova za dali ravnateljici suglasnost za zasnivanje radnog odnosa sa Denisom Husadžićem do 60 dana.**

**6. Razno:**

U točki razno ravnateljica je upoznala članove odbora s idejom Saveza sportova vezano uz kupnju stupova i mreže za odbojku. Naime Savez sportova bi kupio navedenu opremu umjesto plaćanja mjesečne naknade za korištenje dvorane, budući da nastavno-sportsku dvoranu nisu mogli koristiti mjesec dana kada su u tijeku bili radovi na rekonstrukciji parketa.

Ravnateljica je istaknula da ona nije mišljenja da bi se ta ideja trebala realizirati sada već se treba pričekati kraj kalendarske godine kada će se vidjeti zbirno jesu li podmirene sve naknade koje su trebale biti plaćene za korištenje dvorane od strane Saveza sportova.

Članovi Školskog odbora su informaciju ravnateljice primili na znanje, uz napomenu da se slažu s ravnateljicom, te da će na kraju godine ravnateljica i Školski odbor donijeti odluku vezanu uz prijedlog Saveza sportova.

Zapisničar: Predsjednica Školskog odbora:

Vesna Batalo,dipl.iur. Ljiljana Ptačnik,prof.